செந்தில்பாலா

செந்தில்பாலா (கவிஞர்-ஓவியர்)

செந்தில்பாலா என்ற பெயரில் படைப்பு தளங்களில் வெளிப்படும் தே.பாலமுருகன் (09-06-1981) ஆகிய இவர் விழுப்புரம் மாவட்டம் செஞ்சியை அடுத்த நெகணூர்-புதூர் என்ற சிற்றூரைச் சேர்ந்தவர். அரசு மேல்நிலைப் பள்ளியொன்றில் கணித ஆசிரியராகப் பணியாற்றுகிறார். கவிதை, ஓவியம், சிறார் இலக்கியம், கதை, குறும்படம், நாடகம் என பலதளங்களில் வெளிப்பட்டுக்கொண்டிருக்கும் இவர் ” தென் தொண்டை மண்டல சொல்லகராதி” யை சில ஆண்டுகளாகத் தொகுத்துக்கொண்டிருக்கிறார்.https://marinabooks.com/category/category?authorid=1887-9303-9347-0576&showby=grid&sortby=pricelow

”உதிரிலைகள்” என்ற வரிக்கவிதைத் தொகுப்பும், நந்தலாலா இணைய இதழில் தொடராக வந்த “இலைகளற்ற மரத்தின் நிஜ உருவம்” என்ற கவிதைகள் குறித்தான கட்டுரை தொகுப்பும் விரைவில் வெளிவர இருக்கின்றன.

கூத்துத் தொழில்முறை கலைஞர்கள் அல்லாத உழுகுடி மக்கள், அறுவடைக்காலம் முடித்து வேலைகளற்று இருக்கும் கோடையில் ஓரிரு மாதங்கள் தினமும் ஒத்திகை நடத்தி, இடைவிடாத விவசாய வேலைகள் தொடங்க இருக்கும் ஆடி மாதத்தின் முதல் நாளோ அல்லது முதல் வெள்ளிக் கிழமையிலோ அதே ஊரில் அரங்கேற்றும் தெருக்கூத்து செஞ்சி வட்டார கிராமங்களில் நிகழ்ந்து வருகிறது. நெகணூர் புதூர் கிராமத்தில் அரங்கேறிய ”கண்டன் கார்கோடகன்” என்ற தெருகூத்தை முழுவதுமாக ஒத்திகைக்கான ஆள் தேர்வு தொடங்கியதிலிருந்து ஆவணப் படமாக்கி இருக்கிறார்.

பல்வேறு சிற்றிதழ்களில் எழுதிவரும் இவர் செஞ்சி நறுமுகை, குறிஞ்சிவட்ட குழுவினருடன் சேர்ந்து இயங்கி வருகிறார். செஞ்சிப்பகுதியில் ஆண்டுதோறும் நடைபெறும் மார்கழி-29 அதாவது தை-1 இன் முன் இரவு நடைபெறும் ”குறுஞ்சி விழா” ஒருங்கிணைப்பாளராகவும் இருக்கிறார். குறிஞ்சி மலர்-1 & 2 யை நறுமுகை ஜெ.இராதாகிருஷ்ணன், இரா.இராகுலனுடன் இணைந்து தொகுத்திருக்கிறார்.

இவரது அம்மாவும் மனைவியும் (சாந்தா - ஆதிலட்சுமி) எழுதிய கவிதைகள் “கொக்காம் பயிர்” என்ற தொகுப்பு தமிழில் வெளிவந்துள்ள முதல் மாமியார்-மருமகள் இணைந்து வெளியிட்டுள்ள கவிதைத் தொகுப்பு ஆகும்.

இவருக்கு இரு மகள்கள் - கவியாழினி (06-08-2009), செழினி (14.11.2019) மற்றும் ஒரு மகன் - இளமாறன் (09-02-2014)
படைப்பு வகைபெயர்ஆண்டுகவிதைத் தொகுப்புகதைகள் தீர்ந்தபோது அம்மா சொன்ன கதைகள் - நறுமுகை வெளியீடு2007கவிதைத் தொகுப்புமனிதர்களைக் கற்றுக்கொண்டு போகிறவன் - நறுமுகை வெளியீடு2013கவிதைத் தொகுப்புஇரவுக்கு அப்பால் ஒரு துண்டு பகல் - வம்சி வெளியீடு2019ஓவியத் தொகுப்புகோடுகளில் சேகரிப்பவன் - வேரல் வெளியீடு2024குறும்படம்ஆயிடுச்சி - நறுமுகை வெளியீடு2012சிறார்பாடல்கள் தொகுப்புஇங்கா - நறுமுகை வெளியீடு2016சிறார் பாடல்கள் தொகுப்புவவ்வவ்வ - நறுமுகை வெளியீடு2018தொகுப்பு நூல்மலைப் பிஞ்சு - அகநி வெளியீடு (அரசுப் பள்ளி மாணவர்களின் முதல் ஹைக்கூ கவிதை தொகுப்பு)2024